钦定古今图书集成/方舆汇编/职方典/第1043卷 > 《永济桥记》元·林仰节
## 钦定古今图书集成/方舆汇编/职方典/第1043卷 > 《永济桥记》元·林仰节

永福县治之东三十里曰桃源，南通莆泉，北接三山，
驿道之要冲也。溪流其间，古有板桥曰束新。时张道
人有“风飘水流火烧”之谶。其后为风飘所坏，黄知县
与进士黄潜夫再造。至元癸巳，复圮于水，邑宰李良
杰偕潜夫之子君泽重建。成之数年，复遭丙丁之厄，
道人之言，至是皆验，三十馀年迄未有起废者。至正
初元，洛阳刘侯由制省掾出宰兹邑，修弊抉蠹，事无
不理。于是召匠计工，重新创建。命潜夫之孙文实信
孺，偕云际寺僧自虔领其事。“于旧桥北百步，改筑新
基，以坚石固其岸，以巨木壮其址，累石为座，高四十
尺。座之上横架层木，砌之以石，长一十丈，阔二丈，覆
以亭，栋高一十八尺，旁翼以阑，长与”桥等。经始于至
正壬午孟冬，迄功于次年癸未季春，名以《至正纪年》
也。桥西复创小庵以奉普庵禅师，右间民以奉刘侯
寿祠。其左列诸檀越，复创耳房以供过客游息之所。
至是皆就邑之儒学。教谕刘懋生子勉使来福宁，求
文以记。且曰：“侯之为县，未及期年而修，盖三皇庙及
儒学，改立社稷、风、雨”、雷师坛，修养济院，设际留、常平
二仓，造通津浮桥以济经行，疏沟渠以通秽污，平三
宗华等不决之讼，招林伯成等二百馀户避差逃移
之民，禁停丧以厚风俗，均徭役以惠贫穷，因善政不
可殚纪。今创是桥，以便往来，不扰而办，不速而成。非
勒之坚珉，以传不朽，后之人亦孰从而知之？余闻而
韪焉。孟氏之言曰：“岁十一月徒杠成，十二月舆梁成，
民未病涉也。”古之人于桥梁岁岁必修，其勤也如此。
自李宰之后，其县宰已易数十百人，三十年间，漫不
修理。刘侯之起废若此，其职事修举可知已。且侯招
逃役六十馀户，征欠粮二十石，及盐课钞数百锭。祈

讵有量哉！侯名泰亨安长道。元至正三年癸未进士，
丞事郎前集庆路句容县尹兼劝农事林仰节撰。